stanford-oval/wikipedia huggingface dataset:
Teamcenter

מחזור חיי מוצר
Teamcenter היא חבילת פתרונות תוכנה של ניהול מחזור חיי מוצר (PLM) של חברת Siemens. היא נוצרה במקור על ידי EDS PLM Solutions.
בשנות התשעים עסקה החברה בפתרונות Control Data, SDRC ו UGS.
רוב מוצרי החבילה הם שדרוג של מוצרים קודמים:
Teamcenter Enterprise - פיתוח של Metaphase
Teamcenter Engineering - פיתוח של iMAN
Teamcenter Project - פיתוח של Inovie Software TeamCenter
Teamcenter Requirements - פיתוח של Slate
Teamcenter Visualization - פיתוח של Viz
Teamcenter Manufacturing - פיתוח של IMAN + Tecnomatix MPM suite
Teamcenter Integrator
Teamcenter Community - פיתוח של e-Viz
בשנת 2010 הודיעה Siemens ש Teamcenter עברה את רף 5 מיליון הרישיונות ובשימוש של יותר מ 6,400 לקוחות.
התוכנה זכתה בפרס "היוזמה הטכנולוגית של השנה" לשנת 2005 מאת המגזין "IndustryWeek"
ראו גם

Application lifecycle management
הערות שוליים

↑  לימים נקראה החברה Siemens PLM Software (ובעבר UGS)
↑  הדור הבא של פתרונות PLM פרסום באתר Siemens, יוני 2010
↑  John Teresko, Technologies Of The Year -- UGS Corp.'s Teamcenter 2005, באתר IndustryWeek
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Thriller 25

Thriller 25 הוא אלבום של הזמר מייקל ג'קסון. האלבום יצא בשנת 2008 לציון 25 שנים לאלבום Thriller, הנחשב לאלבום הנמכר ביותר בכל הזמנים. האלבום כלל את תשעת שירי האלבום המקורי, שעברו עריכה דיגיטלית. בנוסף נכללו בו חמישה רמיקסים שבוצעו על ידי אומנים בולטים (Will.i.am, קניה וסט, Akon), שיר חדש שהוקלט בעבר, אך לא פורסם, קטע הקריינות המלווה את הוידאו קליפ לשיר הנושא ו-DVD.
שני סינגלים יצאו מתוך האלבום: The Girl is Mine 2008 ו-Wanna Be Startin' Somethin' 2008 שלא זכו להצלחה גדולה במצעדים. למרות זאת, האלבום עצמו נחשב להצלחה מסחרית, מכר למעלה משלושה מיליון עותקים בתוך שלושה חודשים וקיבל ביקורות חיוביות, ברובן.
האלבום

"Thriller", אלבום האולפן השישי של מייקל ג'קסון, יצא לאור בנובמבר 1982. האלבום נחשב לאלבום הנמכר ביותר בכל הזמנים עם היקף מכירות המוערך בכ-51–65 מיליון עותקים. שבעה מתוך תשעת שירי האלבום הגיעו לראש מצעד הפזמונים. הצלחת האלבום הפכה את ג'קסון לאייקון פופ בינלאומי.
בשנת 2006 התארח ג'קסון בתוכנית הטלוויזיה Access Hollywood ונשאל לגבי "פרק ב'" לאלבום "Thriller". הוא השיב שלא חשב על כך עדיין וידון בכך עם Will.i.am, שותפו להפקה באותם ימים. ב-30 בנובמבר 2007 הכריזה אפיק רקורדס על הכוונה להוציא גרסה מיוחדת של האלבום לציון 25 שנים לצאת האלבום המקורי.
האלבום יצא על גבי תקליטור ותקליט ויניל. לצד השירים המקוריים של האלבום נכללו בו שבעה שירים נוספים. בלדה בשם "For All Time", קטע הקריינות המלווה את הוידאו קליפ של השיר "Thriller" בביצועו של וינסנט פרייס וחמישה רמיקסים שנעשו על ידי אומנים מובילים דוגמת קניה וסט ו-Akon. בנוסף צורף לאלבום DVD הכולל שלושה וידאו קליפים לשירים מתוך האלבום ואת הביצוע המפורסם לשיר "Billie Jean" מההופעה בתוכנית הספיישל לציון 25 שנים לחברת התקליטים מוטאון.
האלבום > גרסאות נוספות

בנוסף לגרסה הרגילה של האלבום בחנויות המקוונות iTunes, ‏ Zune Marketplace ואמאזון MP3 הוצעה למכירה גרסת סופר דלוקס בה נכללו שתי גרסאות נוספות לשיר"Billie Jean", גרסה אינסטרומנטלית לשיר "Thriller" וספר דיגיטלי. ברשתות Best Buy,‏ Target ו-Circuit City הוצעה גרסה שכללה ארבעה מיקסים נוספים: 2 גרסאות לשיר"Billie Jean", גרסה לשיר "Thriller" וגרסה לשיר "Wanna Be Startin' Somethin'".
קידום מכירות

כחלק מתהליך קידום המכירות שודרה במהלך הפסקת משחק הסופרבול בשנת 2008 פרסומת לחברת המשקאות Sobe. בפרסומת נראו הדוגמנית נעמי קמפבל יחד עם חבורה של דמויות לטאות שנוצרו באנימציית תלת-מימד רוקדים לצלילי השיר "Thriller". הפרסומת שודרה חמישה ימים לפני צאת האלבום לקהל של כ-95 מיליון צופים ברחבי ארצות הברית. שבוע לאחר מכן שודרה הפרסומת שנית במהלך טקס חלוקת פרסי גראמי. רשת בתי הקולנוע הבריטית Odeon הקרינה ביום צאת האלבום ולמחרת את הווידאו קליפ המלא לשיר Thriller. בנוסף, פרסומות שודרו בערוצי טלוויזיה שונים לרחבי אירופה.
ביקורות

מבקרי המוזיקה נתנו לאלבום ביקורות חיוביות, ברובן, בדומה לאלבום המקורי. האתר Allmusic כתב כי "השירים "'Wanna Be Startin' Somethin ו-Billie Jean עדיין מקפיצים בפאנק העתידני שלהם ו-"Baby be Mine"...נשמע לוהט". המגזין רולינג סטון העניק לאלבום ציון של חמישה כוכבים, בעוד שלאלבום המקורי העניק רק ארבעה.
ב-MTV נאמר כי "נדיר למצוא אלבום מחודש עם מראה כל כך עכשווי כמו האלבום הזה". השירים החדשים באלבום זכו גם הם לשבחים מהמבקרים. הבלדה "For All Time" הוגדרה על ידי AllMusic כ"שלמות מצוינת". הרולינג סטון הגדיר את הגרסה החדשה לשיר Wanna Be Startin' Somethin' כ"נהדר. הוא [Akon] הופך את השיר לבלדת פסנתר המשתהה על המילים". המגזין האינטרנטי PopMatters כתב שהגרסה החדשה לשיר "The Girl Is Mine" טובה יותר מהמקור ולא מאבדת כלום למרות העדרו של פול מקרטני. עם זאת המבקרים הסכימו כי הגרסאות החדשות לא היו מלאות השראה כמו השירים המקוריים. חלקם אף טענו כי הבחירה באומנים האורחים הייתה שגויה. AllMusic הוסיף ש"מסיבה מסוימת סופר-סטארים דוגמת ג'סטין טימברלייק או כריס בראון לא השתתפו בעוד ש-Akon, פרגי ו-Will.i.am כן".
מכירות ומצעדים

האלבום נחשב להצלחה מסחרית. הוא הגיע למקום הראשון במצעדי המכירות של 11 מדינות באירופה, מקום שני בארצות הברית, מקום שלישי בבריטניה ומקום בעשיריה הראשונה ב-30 מדינות נוספות. האלבום שהה שלושה שבועות בראש המצעד הצרפתי ושבועיים בראש המצעד הבלגי. לאלבום הוענק מעמד של אלבום זהב ב-11 מדינות. בצרפת הגיע למעמד של זהב כפול ובפולין למעמד של אלבום פלטינה.
בארצות הברית הגיע האלבום למקום השני במכירות בשבוע בו יצא לאור עם מכירות של 166,000 עותקים. מכיוון שמדובר באלבום מחודש הוא לא נכלל בבילבורד 200, אך נכנס למקום הראשון ב-Top Pop Catalog Albums ושהה בו 10 שבועות רצופים. מכירות האלבום בארצות הברית בשנת 2008 הגיעו ל-688,000 עותקים. עד למותו של ג'קסון ב-2009 מכר האלבום 1.2 מיליון עותקים בארצות הברית ושלושה מיליון עותקים נוספים ברחבי העולם.
רשימת שירים

| מס' | שם | כותב(ים) | משך |
| --- | --- | --- | --- |
| 1. | Wanna Be Startin' Somethin  | מייקל ג'קסון | 6:02 |
| 2. | Baby Be Mine  | רוד טמפרטון | 4:20 |
| 3. | The Girl Is Mine (בשיתוף פול מקרטני)   | מייקל ג'קסון | 3:42 |
| 4. | Thriller  | רוד טמפרטון | 5:57 |
| 5. | Beat It  | מייקל ג'קסון | 4:19 |
| 6. | Billie Jean  | מייקל ג'קסון | 4:54 |
| 7. | Human Nature  | סטיב פורקארו, ג'ון בטיס | 4:05 |
| 8. | P.Y.T. (Pretty Young Thing)  | ג'יימס אינגרם, קווינסי ג'ונס | 3:58 |
| 9. | The Lady in My Life  | רוד טמפרטון | 4:59 |
| 10. | וינסנט פרייס - קריינות מתוך הווידאוקליפ לשיר Thriller  | רוד טמפטון | 0:24 |
| 11. | The Girl Is Mine 2008 (בשיתוף Will.i.am)   | מייקל ג'קסון, Will.i.am, קית' האריס | 3:10 |
| 12. | P.Y.T. (Pretty Young Thing) 2008 (בשיתוף Will.i.am)   | מייקל ג'קסון, Will.i.am, קית' האריס | 4:21 |
| 13. | Wanna Be Startin' Somethin' 2008 (בשיתוף Akon)   | מייקל ג'קסון, Akon, ג'ורג'יו טוינפורט | 4:14 |
| 14. | Beat it 2008 (בשיתוף פרגי)   | מייקל ג'קסון | 4:11 |
| 15. | Billie Jean 2008 (מיקס של קניה וסט)   | מייקל ג'קסון | 4:36 |
| 16. | For All Time  | מייקל ג'קסון, מייקל שרווד, סטיב פורקרו | 4:04 |
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 5 |
|  אוסטרליה | מצעד האלבומים האוסטרלי | 2 |
|  אירופה | מצעד האלבומים האירופאי | 1 |
|  איטליה | מצעד האלבומים האיטלקי | 6 |
|  אירלנד | מצעד האלבומים האירי | 2 |
|  ברזיל | טופ 100 ברזיל | 2 |
|  גרמניה | GfK – טופ 100 | 2 |
|  דנמרק | היטליסטן | 2 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 2 |
|  יוון | IFPI Greece | 7 |
|  מקסיקו | טופ 100 – מקסיקו | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 2 |
|  פולין | ZPAV | 1 |
|  פורטוגל | מצעד האלבומים הפורטוגזי (AFP) | 2 |
|  פינלנד | המצעדים הפיניים הרשמיים | 5 |
|  פלנדריה | אולטראטופ 50 | 2 |
|  צ'כיה | ČNS IFPI | 6 |
|  צרפת | SNEP | 1 |
|  קוריאה הדרומית | סירקל צ'ארט | 1 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 2 |
|  שווייץ | המצעד השווייצרי | 1 |
NXT TakeOver: Brooklyn II

| NXT TakeOver: Brooklyn II>  הלוגו הרשמי של האירוע.מידע |
| --- | --- | --- |
ארגון: WWE
מותג: NXT
תאריך: 20 באוגוסט 2016
עיר: ברוקלין, ניו יורק
אולם: ברקליס סנטר
מספר צופים: 15,671
שיר(י) הנושא: "Giant" בביצוע Banks & Steelz "Serpents" בביצוע Neck Deep "Relentless" בביצוע Of Mice & Men
ספונסר(ים): Jolly Rancher
סדרת אירועי שלם וצפה של ה-WWE
| באטלגראונד | :NXT TakeOver Brooklyn II | סאמרסלאם |
סדרת אירועי NXT TakeOver
| The End | :NXT TakeOver Brooklyn II | Toronto |
סדרת אירועי NXT TakeOver: Brooklyn
| I | :NXT TakeOver Brooklyn II | III |
NXT TakeOver: Brooklyn II היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-20 באוגוסט 2016, באולם ברקליס סנטר שבברוקלין, ניו יורק. וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-11 בסדרת אירועי NXT TakeOver.
שישה קרבות התנהלו באירוע. בקרב המרכזי, שינסקה נקאמורה ניצח את סמואה ג'ו וזכה באליפות ה-NXT. האירוע זכור בעיקר בשל קרבות הבכורה של אמבר מון ובובי רוד. כמו כן, ביילי רשמה את הקרב האחרון שלה ב-NXT במסגרת אירוע זה, לפני שעברה לרוסטר הראשי כדי להיות חלק מתוכנית הדגל Raw.
רקע

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השלישי של NXT בשנת 2016.
ב-27 ביולי בפרק של התוכנית NXT, הג'נרל מנג'ר של NXT, ויליאם ריגל, הודיע ששינסקה נקאמורה הוא המועמד לתואר אליפות ה-NXT של סמואה ג'ו, והאחרון יגן על תואר זה באירוע בברוקלין. ג'ו, שהביע חוסר שביעות רצון מהחלטה זו, בהתחלה סירב להתחרות מול נקאמורה ודרש מריגל שיארגן לו יריב אחר. לעומת זאת, ריגל חייב אותו להתחרות מול נקאמורה, ואם לא יעשה זאת, הוא יופשט מחגורת האליפות.
באירוע NXT TakeOver: Dallas, שנערך ב-1 באפריל, אסקה הכניעה את ביילי וזכתה באליפות הנשים של NXT, הכנעה שכתוצאה ממנה ביילי התעלפה. ב-15 במאי בפרק של התוכנית NXT, ניה ג'קס ניצחה את ביילי ופצעה אותה (כחלק מהעלילה המתוסרטת). באירוע NXT TakeOver: The End, שנערך ב-8 ביוני, ג'קס החליפה את ביילי הפצועה בקרב על התואר של אסקה, אך ג'קס נוצחה על ידי האחרונה. ביילי חזרה ב-22 ביוני בפרק שבו ניצחה את דיאונה פוראזו. בשבועות שבאו לאחר מכן, המתיחות בין אסקה לבין ביילי הסלימה וקרב ביניהן נקבע לאירוע בברוקלין. ב-17 באוגוסט בפרק של התוכנית NXT, אסקה וביילי חתמו על חוזה הקרב והפכו אותו לרשמי.
ב-3 באוגוסט בפרק של התוכנית NXT, פרומואים שודרו על בואה של אמבר מון וקרב הבכורה שלה באירוע זה. שבועיים לאחר מכן, בילי קיי דרש מויליאם ריגל לשבץ אותה בקרב נגד מון.
ב-3 באוגוסט בפרק של התוכנית NXT, בובי רוד ערך את הופעת הבכורה שלו ב-NXT. שבוע לאחר מכן, לאחר שאנדרדה "סיין" אלמאס ניצח את אנג'לו דוקינס, רוד הודיע לאלמאס שהג'נרל מנג'ר, ויליאם ריגל קבע קרב ביניהם אשר יתרחש באירוע בברוקלין.
אירוע

| --- | --- |

תפקיד:: שם:
צוות השידור: טום פיליפס
צוות השידור: קורי גרייבס
כרוז: גרג המילטון
שופטים: דנילו אנפיביו
שופטים: דרייק וורץ
שופטים: אדי אורנגו
פאנל לפני האירוע: רנה יאנג
פאנל לפני האירוע: ליטה
פאנל לפני האירוע: מאורו רנאלו
אירוע > קרבות מקדימים

הקרב הפותח של האירוע היה נו ויי חוזה שפגש את אוסטין אריס. אריס גבר על חוזה לאחר שהכניע אותו כתוצאה ממהלך ההכנעה שלו, ה-Last Chancery. לאחר הקרב, אריס ביצע פעם נוספת את אותו המהלך על חוזה, אך הידאו איטמי הגיע לזירה ונחלץ לעזרת חוזה. איטמי תקף את אריס בעזרת מהלך הסיום שלו, ה-Go To Sleep.
בקרב השני, בילי קיי התחרתה נגד אמבר מון. סיום הקרב התנהל כך שמון ביצעה את מהלך הסיום שלה, האקליפס, ולאחר מכן הצמידה את קיי לניצחון.
לאחר מכן, בובי רוד התחרה נגד אנדרדה "סיין" אלמאס. הקרב נגמר לאחר שרוד ביצע את מהלך הגלוריוס בומב על אלמאס.
בקרב הרביעי, הריבייבל (דאש ויילדר וסקוט דוסון) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה). הקרב הסתיים לאחר שדוסון הכריח את גרגאנו להיכנע ובכך הריבייבל ניצחו בקרב ושמרו על חגורות האליפות.
בקרב הלפני אחרון, אסקה הגנה על אליפות הנשים של NXT נגד ביילי. במהלך הקרב, אסקה ביצעה על ביילי את מהלך ההכנעה שלה, אסקה לוק, אך ביילי סירבה להיכנע ויצאה מהאחיזה שלה. לאחר מכן, אסקה ביצעה בעיטה מסובבת על ביילי, הצמידה אותה לספירת שלוש ושמרה על התואר בהצלחה.
אירוע > הקרב המרכזי

הקרב המרכזי של הערב הפגיש את אלוף ה-NXT, סמואה ג'ו, שהגן על תואר האליפות נגד שינסקה נקאמורה. במהלך הקרב, ג'ו ביצע את המאסל באסטר על נקאמורה, אך לא הצליח להצמיד אותו לספירת שלוש. נקאמורה ביצע על ג'ו את מהלך הסיום שלו, הקינשאסה, אך גם הוא לא הצליח להצמיד בהצלחה את ג'ו. סיום הקרב התנהל כך שנקאמורה ביצע את הקינשאסה פעם אחת נוספת והפעם מהחבל האמצעי של פינת הזירה, לאחר מכן ג'ו ספג את מהלך הקינשאסה בפעם השלישית ובכך נקאמורה הצליח להצמיד את ג'ו לניצחון ולזכות באליפות ה-NXT.
תוצאות

| מס' | תוצאות | התניות | זמן |
| --- | --- | --- | --- |
| 1 | אוסטין אריס ניצח את נו ויי חוסה בהכנעה | קרב יחידים | 10:42 |
| 2 | אמבר מון ניצחה את בילי קיי | קרב יחידים | 04:35 |
| 3 | בובי רוד ניצח את אנדרדה "סיין" אלמאס | קרב יחידים | 10:22 |
| 4 | הריבייבל (דאש ויילדר וסקוט דוסון) (א) ניצחו את DIY (ג'וני גרגאנו ותומאסו צ'אמפה) בהכנעה | קרב זוגות על אליפות הזוגות של NXT | 19:10 |
| 5 | אסקה (א) ניצחה את ביילי | קרב יחידים על אליפות הנשים של NXT | 14:07 |
| 6 | שינסקה נקאמורה ניצח את סמואה ג'ו (א) | קרב יחידים על אליפות ה-NXT | 21:14 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  שבוע הסאמרסלאם חוזר לברקליס סנטר ב-2016 וב-2017
↑  סמואה ג'ו יגן על חגורת אליפות ה-NXT נגד שינסקה נקאמורה
↑  אסקה וביילי חתמו על חוזה לקרב האליפות ביניהן באירוע בברוקלין
↑  אמבר מון נגד בילי קיי
↑  אנדרה "סיין אלמאס" נגד בובי רוד
↑  אריס ניצח את נו ויי חוזה
↑  מון גברה על קיי ורשמה ניצחון בקרב הבכורה שלה
↑  רוד ניצח את אלמאס
↑  הריבייבל ניצחו את DIY ושמרו על חגורות האליפות
↑  אסקה ניצחה את ביילי ושמרה על תואר אליפות הנשים
↑  נקאמורה ניצח את ג'ו והפך לאלוף ה-NXT החדש
Team Win Recovery Project

| --- | --- |

 גרסה אחרונה:  3.7.0 (10 באוקטובר 2022) 
 גרסת בטא:  3.3.1-0  ב־22 במאי 2019
 נכתבה בשפות:  C++
 סוג רישיון:  הרישיון הציבורי הכללי של גנו 
 קוד מקור:  https://github.com/Teamwin/android_bootable_recovery 
 Android
 
 twrp.me
 
Team Win Recovery Project (ראשי תיבות: TWRP, תרגום מילולי: קבוצה מנצחת - פרויקט שחזור), הוא פרויקט קוד פתוח להתקנת אימג' שחזור עבור מכשירים מבוססי אנדרואיד.
האפליקציה מספקת ממשק משתמש להתקנת קושחה של צד שלישי ולגיבוי המערכת הנוכחית, פונקציות שאינן נתמכות על ידי אימג' שחזור מסחרי. לפיכך, היא מותקנת לעיתים קרובות כאשר מבצעים רוט למכשירי אנדרואיד, אך אין צורך ברוט לפני ההתקנה. לאחר הורדת אימג' שחזור שתואם את הדגם הספציפי של המכשיר וטעינתו באמצעות האפליקציה, ניתן להיכנס למצב שחזור באמצעות שילוב כפתורים ספציפי למכשיר ולטעון מערכת הפעלה חלופית מקובץ במחשב. לשם המחשה, ניתן להתקין ב-LG G2 בגרסת אנדרואיד 4.4 את מערכת ההפעלה LineageOS 18.1 המבוססת על אנדרואיד 11.
פונקציות

השיטה העיקרית להתקנת רום (flashing) במכשיר אנדרואיד היא על ידי הורדה של גרסה שהוכנה ספציפית לדגם המכשיר, ואז שימוש בכלי כגון fastboot או Odin. חלק מהרומים המותאמים באים עם TWRP כאימג' שחזור ברירת מחדל.
TWRP מעניק למשתמשים אפשרות לגבות את המכשיר שלהם באופן מלא (כולל מנהל אתחול, נתוני מערכת, אפליקציות פרטיות וכולי) לחזור אליו בכל עת ומנהל קבצים מובנה למחיקת קבצים שעלולים לגרום לבעיות במכשיר או להוספת קבצים כדי לתקן בעיות.
נכון ל-2019, TWRP תמכה בהתקנה של רומים מותאמים (גרסאות מותאמות של מערכות הפעלה כגון LineageOS או גרסת אנדרואיד עדכנית), קרנלים, תוספים ומגוון מודים נוספים.
נתמכים גם איפוס, גיבוי, שחזור והתקנה של מחיצות שונות, כגון מחיצות מערכת, אתחול, נתוני משתמש, מטמון וזיכרון פנימי. TWRP כולל העברת קבצים באמצעות MTP, כמו גם מנהל קבצים בסיסי, ואמולטור מסוף.
קיימות הפצות נוספות הבנויות על בסיס הקוד הפתוח של TWRP.
הערות שוליים

↑  LG G2 באתר LineageOS, גרסת אנדרואיד 11
אאודי Q4 אי-טרון

ערך זה עוסק במכונית. אם התכוונתם למשמעות אחרת, ראו .
| --- | --- |

 מאפיינים כלליים
 יצרן:  אאודי
 שנות ייצור:  2021–הווה
 הרכבה:  גרמניה גרמניה
 חברת אם:  קבוצת פולקסווגן
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  קבוצת פולקסווגן MEB
 אורך:  4,588 מ"מ
 רוחב:  1,865 מ"מ
 גובה:  1,614 מ"מ
 בסיס גלגלים:  2,764 מ"מ
 מפרט טכני
 מנוע:  Q4 אי טרון 35: סוללה בקיבולת 52 קילוואט שעה ומנוע חשמלי אחורית בהספק של 170 כוחות סוס. Q4 אי טרון 40: גרסת הטווח הארוך של הדגם הכוללת סוללה בקיבולת של 77 קילוואט שעה ומנוע חשמלי אחורי בהספק של 204 כוחות סוס.  Q4 אי טרון 50: הגרסה החזקה הכוללת סוללה בקיבולת 77 קילוואט שעה עם מנוע אחורי המספק כ-204 כוחות סוס ומנוע קדמי המספק כ-109 כוחות סוס, שני המנועים מספקים יחד 300 כוחות סוס.
 מהירות מרבית:  בין 160 ל-180 קילומטרים לשעה
 קשר:  פולקסווגן ID.4, סקודה אניאק, פולקסווגן ID.6
אאודי Q4 אי טרון (באנגלית: Audi Q4 e-tron) היא מכונית חשמלית במרכב קרוסאובר בעלת חמישה מקומות, שמיוצרת על ידי אאודי משנת 2021. היא נחשפה ב-15 באפריל 2021 והגיעה לישראל ב-3 בנובמבר 2021. בשנת 2019 הציגה אאודי דגם קונספט מקדים לגרסה הבסיסית ובשנת 2020 דגם קונספט לגרסת הספורטבק. ה-Q4 אי טרון הוא השישי במשפחת Q של אאודי. והדגם החמישי בסדרת אי-טרון של אאודי.
במבחן הבטיחות שערך היורו NCAP קיבלה ה-Q4 אי-טרון את הציון המרבי של חמישה כוכבי בטיחות.
מפרט טכני

ה-Q4 אי טרון כוללת שלושה סוגי מנועים עם שמות שונים.
Q4 אי טרון 35: סוללה בקיבולת 52 קילוואט שעה ומנוע חשמלי אחורית בהספק של 170 כוחות סוס. תאוצה מ-0 ל-100 קילומטרים לשעה בתוך 9.0 שניות ומהירות מרבית של 160 קילומטרים לשעה. טווח נסיעה חשמלי של 341 קילומטרים או 345 קילומטרים בדגם Q4 אי טרון 35 ספורטבק.
Q4 אי טרון 40: גרסת הטווח הארוך של הדגם הכוללת סוללה בקיבולת של 77 קילוואט שעה ומנוע חשמלי אחורי בהספק של 204 כוחות סוס. תאוצה מ-0 ל-100 קילומטרים לשעה בתוך 8.5 שניות ומהירות מרבית של 160 קילומטרים לשעה. טווח נסיעה חשמלי של 520 קילומטרים.
Q4 אי טרון 50: הגרסה החזקה הכוללת סוללה בקיבולת 77 קילוואט שעה עם מנוע אחורי המספק כ-204 כוחות סוס ומנוע קדמי המספק כ-109 כוחות סוס, שני המנועים מספקים יחד 300 כוחות סוס. תאוצה מ-0 ל-100 קילומטרים לשעה בתוך 6.2 שניות ומהירות מרבית של 180 קילומטרים לשעה. טווח נסיעה חשמלי של 488 קילומטרים או 497 בדגם Q4 אי טרון 50 ספורטבק.
אאודי Q4 אי טרון ספורטבק

גרסה בעלת מרכב קרוסאובר קופה הכוללת אותם היצע מנועים. נחשפה יחד עם הגרסה הבסיסית.
גלריה

מבט קדמי
מבט אחורי
מבט צדדי
מבט לפנים המכונית
דגם הקונספט המקדים
הערות שוליים

↑  אביעד רייס, אאודי חשפה את גרסת הייצור של האאודי Q4, באתר מגזין רכב חשמלי, ‏16 באפריל 2021
↑  cartube, אודי Q4 החשמלי 2022 בישראל - מחיר החל מ-290,000 שקל - cartube, באתר www.cartube.co.il
↑  אודי Q4 e-tron קונספט: דגם ייצור בשנת 2020, באתר קארטיוב, ‏5 במרץ 2019
↑  לייצור בשנה הבאה: אודי Q4 e-tron ספורטבק קונספט נחשף, באתר קארטיוב, ‏7 ביולי 2020
↑  Audi Q4 e-tron Gets A Top Five Star Rating From Euro NCAP, InsideEVs (באנגלית)
SweetSexySavage

SweetSexySavage (בעברית: מתוקה-סקסית-פראית) הוא אלבום הבכורה של הזמרת-יוצרת והפזמונאית האמריקאית קלאני. האלבום יצא לאור ב-27 בינואר 2017 על ידי חברות התקליטים איילנד רקורדס ו-TSNMI.
האלבום הגיע למקום השלישי במצעד הבילבורד 200.
רשימת רצועות

| SweetSexySavage> מס' | SweetSexySavage> שם | SweetSexySavage> משך | SweetSexySavage>  | SweetSexySavage>  | SweetSexySavage>  | SweetSexySavage>  | SweetSexySavage>  | SweetSexySavage>  | SweetSexySavage>  |
| --- | --- | --- | --- | --- | --- | --- | --- | --- | --- |
| 1. | Intro  | 0:59 |  |  |  |  |  |  |  |
| 2. | Keep On  | 3:38 |  |  |  |  |  |  |  |
| 3. | Distraction  | 3:55 |  |  |  |  |  |  |  |
| 4. | Piece of Mind  | 4:18 |  |  |  |  |  |  |  |
| 5. | Undercover  | 3:03 |  |  |  |  |  |  |  |
| 6. | Crzy  | 3:11 |  |  |  |  |  |  |  |
| 7. | Personal  | 3:47 |  |  |  |  |  |  |  |
| 8. | Not Used to It  | 3:55 |  |  |  |  |  |  |  |
| 9. | Everything Is Yours  | 3:31 |  |  |  |  |  |  |  |
| 10. | Advice  | 3:22 |  |  |  |  |  |  |  |
| 11. | Do U Dirty  | 3:26 |  |  |  |  |  |  |  |
| 12. | Escape  | 3:21 |  |  |  |  |  |  |  |
| 13. | Too Much  | 3:49 |  |  |  |  |  |  |  |
| 14. | Get Like  | 2:54 |  |  |  |  |  |  |  |
| 15. | In My Feelings  | 3:46 |  |  |  |  |  |  |  |
| 16. | Hold Me by the Heart  | 3:45 |  |  |  |  |  |  |  |
| 17. | Thank You  | 3:49 |  |  |  |  |  |  |  |
| 18. | I Wanna Be  | 3:31 |  |  |  |  |  |  |  |
| 19. | Gangsta  | 2:57 |  |  |  |  |  |  |  |
| משך כולל: | משך כולל: | 58:29 |  |  |  |  |  |  |  |
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 32 |
|  אירלנד | מצעד האלבומים האירי | 45 |
|  ארצות הברית | בילבורד 200 | 3 |
|  הולנד | מצעד 100 האלבומים ההולנדיים | 28 |
|  הממלכה המאוחדת | מצעד האלבומים הבריטי | 26 |
|  הממלכה המאוחדת | מצעד אלבומי ה-R&B | 5 |
|  ולוניה | אולטראטופ 40 | 165 |
|  נורווגיה | VG-lista | 40 |
|  ניו זילנד | המצעד הניו זילנדי הרשמי | 18 |
|  פלנדריה | אולטראטופ 50 | 61 |
|  צרפת | SNEP | 127 |
|  קנדה | מצעד האלבומים הקנדי | 3 |
|  שווייץ | המצעד השווייצרי | 63 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | 144 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| עולם | 27 בינואר 2017 | תקליט • תקליטור • הזרמת מוזיקה • הורדה דיגיטלית | אטלנטיק |
הערות שוליים

1 2  SweetSexySavage, Discogs (באנגלית)
↑  Kehlani, Billboard
↑  Gold & Platinum, RIAA (באנגלית)
| קלאני |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | SweetSexySavage • It Was Good Until It Wasn't • Blue Water Road |  |
| מיקסטייפים | Cloud 19 • You Should Be Here • While We Wait |  |
| סינגלים | "Crzy" •‏ "Distraction" •‏ "Gangsta" •‏ "Good Life" •‏ "Honey" •‏ "Nights Like This" •‏ "Good Thing" •‏ "Morning" •‏ "Can I" •‏ "Birthday" •‏ "I Like Dat" |  |
| השתתפות בסינגלים | "Wrong" •‏ "Faking It" •‏ "Done for Me" •‏ "Nowhere Fast" •‏ "Playinwitme" •‏ "What I Need" •‏ "Ring" |  |
| סינגלים שיווקים | "Get Me" |  |
| שירים אחרים | "B.S." (רמיקס) |  |
| סיבובי הופעות | You Should Be Here Tour • SweetSexySavage World Tour |  |
| --- | --- |
בקרת זהויות :  MusicBrainz release group: 9e18d7e3-d335-4f22-9b4f-cf07840814c6
Team Fortress Classic

| --- | --- |

 כללי
 תאריך הוצאה:  7 באפריל 1999
 סוגה:  משחק ירי בגוף ראשון
 פיתוח:  Valve
 הוצאה לאור:  Valve, Sierra Entertainment
 ארץ מקור:  ארצות הברית 
 שפות:  אנגלית 
 עיצוב:  ג'ון קוק רובין ווקר
 סדרה:  Team Fortress 
 דרישות תוכנה
 מנוע משחק:  GoldSrc
 מצבי משחק:  רב משתתפים
 דירוג:  ESRB : M  PEGI : 16  (Half-Life) USK : 16  (Half-life)
 פלטפורמות:  Windows
 המשחק הקודם:  Team Fortress 
 המשחק הבא:  Team Fortress 2
 
Team Fortress Classic הידוע גם בשם Team Fortress 1.5 הוא הגרסה הראשונה למשחק Team Fortress. המשחק מבוסס על מנוע ה-GoldSrc.
Team Fortress Classic הוכרז לראשונה בשנת 1999. המשחק תומך ב-3 מצבי משחק: תפוס את הדגל, VIP ושליטת טריטוריה.
המשחק עצמו התחיל כאחד המודים שהחברה Valve רכשה למשחק Half-Life, אך בגרסתו השנייה עם מנוע ה-Source (המשחק Team Fortress 2) הוא נחשב כמשחק מלא ולא כמוד למשחק.
דמויות

Scout - הדמות המהירה והפגיעה במשחק. מצויד ב-Naligun, אקדח, מוט ברזל ורימוני הלם שאיתם יכול לבלבל את האויב.
Soldier - דמות די איטית אבל בעלת כמות חיים גבוהה בתמורה. הוא מצויד בשריון, בזוקה, שוטגאן ומוט ברזל.
Pyro -בשל לבישתה של חליפה חסינת אש, הדמות חסינה מאש ובנוסף לכך מצוידת בלהביור, משגר רקטות תבערה ומוט ברזל.
Demoman - דמות מהירה יחסית לכל הדמויות ומסוגלת לספוג פגיעות רבות. הוא מצויד במטול רימונים, מטענים, דינמיט ומוט ברזל.
Heavy - הדמות האיטית ביותר במשחק ולכן בתמורה יש לה את כמות החיים הכי גדולה משחק וכוח האש הכי גדול במשחק. הוא מצויד במיניגאן, שוטגאן ומוט ברזל.
Engineer - דמות שיכולה לבנות אמצעי עזר לשחקנים ולהגנות כגון: מחלק כלי נשק, רובה אוטומטי, ומשגר שחקנים. הוא מצויד ברימוני יד, שוטגאן וג'בקה שאיתה יכול לתקן ולבנות את המכונות שלו.
Medic - הדמות שביכולת שלה היא יכולה להזריק חיים לכל הפצועים שיש בקבוצה שלה. הוא מצויד ברובה זריקות, רימוני הלם, ערכה רפואית שאיתה מרפא את חברי הקבוצה ומזרק גדול שיכול להזריק זיהומים לקבוצה הנגדית.
Sniper - הדמות שיכולה להישאר במקום אחד להרוג את כולם מטווח רחוק. הוא מצויד ברובה צלפים קטלני,SMG קטן ומוט ברזל.
Spy - הדמות היחידה היכולה להתחפש לכל דמות אחרת מהקבוצה היריבה. הוא מצויד בסכין קטלנית שבדקירה מדויקת בגב היריב מת ישירות, אקדח הרגעה בשביל להאט את האויבים וגז הזיה בשביל לבלבל את האויבים. אחת היכולות המיוחדות שלו היא להעמיד פני מת כשהוא בסכנה או כשהוא ליד אויבים.
Civilian - דמות האפשרית רק במצב VIP, כמות החיים שלו היא 50 נקודות חיים בלבד. הוא חמוש במטרייה.
ראו גם

Counter-Strike
Half-Life
Call of Duty